**СТИПЕНДИЯ CopyrightX 2017**

 **ILAC и Юридическия факултет на УНСС**

На 25-ти Януари 2017 започва специализираният курс по американско авторско право CopyrightX: ILAC 2017, под егидата на престижния американски университет Харвард. За първи път в България ще се проведе подобно обучение, изцяло на английски език и по уникална методика, разработена от проф. Уилям Фишър III-ти от Харвард. Курсът е главно фокусиран върху американската правна уредба на авторското право, но благодарение на редица изтъкнати гост–лектори от Европа, както и практици в областта на авторското право от България, непрестанно ще се правят паралели с европейската, съответно, българската правна уредба.

Международен Правен Център - ILAC, в сътрудничество с Юридическия факултет на УНСС и с любезното съдействие на декана на ЮФ към УНСС, доц. Живко Драганов, обявява две пълни стипендии за курса CopyrightX: ILAC 2017 с цена 2000 Евро.

Едната стипендия е за **докторанти** към УНСС, а за другото може да се борят **всички студенти** в УНСС, независимо от курса и специалността си, които владеят на достатъчно добро ниво английски език и се интересуват от авторското право и правната му уредба в САЩ и ЕС.

Условията за участие:

1. участие в надпреварата може да вземе всеки студент, съответно докторант в УНСС;
2. всеки участник трябва да представи в писмен вид, на английски език есе на тема **“Copyright Protection and Freedom of Expression”,** което трябва да е не по-дълго от 3 страници.

Изисквания към оформлението на текстовете:

- препоръчваме страниците да бъдат стандартни страници (1 800 знака), т.е на  страница по 30 реда и 60 знака на ред (заедно с интервалите) като за тази цел  предлагаме страниците да се форматират с отстояние 2,5 см. от всички страни.

- абзацът се форматира без нов ред, отстояние пред параграфа 6 рt, двустранно  уравнен.

- шрифт на текст – Times New Roman 12.

- междуредово пространство – Format, Paragraph, Line spacing – 1,5 lines.

- страниците да бъдат номерирани.

1. Оценката на есетата ще бъде направена от комисия, сформирана от представители на ЮФ към УНСС и на Международен Правен Център- ILAC
2. Есетата следва да бъдат изпращани на office@ilac.eu, с Предмет:/ Subject: UNSS Competition, заедно с трите имена и факултетния номер на участника, както и упоменаване, дали участва за докторантската или за студентската стипендия.
3. Крайният срок за изпращане на есетата е 10.12.2016г.